14.12.2010 Jurnalul Oficial al Uniunii Europene L 328/15 DECIZII DECIZIA COMISIEI din 13 decembrie 2010 privind stabilirea criteriilor pentru utilizarea de către navele transportatoare de gaz natural lichefiat a metodelor tehnologice ca alternativă la utilizarea combustibililor marini cu conținut redus de sulf care respectă cerințele articolului 4b din Directiva 1999/32/CE a Consiliului privind reducerea conținutului de sulf din anumiți combustibili lichizi, astfel cum a fost modificată prin Directiva 2005/33/CE a Parlamentului European și a Consiliului cu privire la conținutul de sulf al combustibililor marini [notificată cu numărul C(2010) 8753] (Text cu relevanță pentru SEE) (2010/769/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 1999/32/CE a Consiliului din 26 aprilie 1999 privind reducerea conținutului de sulf din anumiți combustibili lichizi (!), astfel cum a fost modificată prin Directiva 2005/33/CE a Parlamentului European şi a Consi- liului (?), în special articolul 4c, întrucât: (1) Articolul 4b din directiva respectivă prevede că navele aflate la dană în porturile comunitare nu trebuie să utilizeze, începând cu 1 ianuarie 2010, combustibili marini cu un conținut de sulf ce depășeşte 0,1% din masă. Totuși, această cerință nu se aplică combustibililor utilizați la bordul navelor care folosesc tehnologii omologate de reducere a emisiilor, în conformitate cu articolul 4c. (2) Articolul 4c alineatul (4) prevede că statele membre pot permite navelor să utilizeze o tehnologie omologată de reducere a emisiilor ca alternativă la utilizarea combusti- bililor marini cu conţinut redus de sulf care respectă cerințele articolului 4b, cu condiția ca aceste nave să înregistreze în mod continuu reduceri ale emisiilor care să fie cel puțin echivalente cu cele care s-ar obține prin aplicarea valorilor limită ale conținutul de sulf din combustibili, specificate în directiva respectivă. (3) Articolul 4c alineatul (3) prevede stabilirea unor criterii pentru utilizarea metodelor tehnologice de către navele care arborează orice pavilion în porturi și estuare închise din Comunitate, în conformitate cu  procedura menționată la articolul 9 alineatul (2) din directiva respectivă. Aceste criterii trebuie comunicate OMI. () JO L 121, 11.5.1999, p. 13. () JO L 191, 22.7.2005, p. 59. (4) Navele transportatoare de gaz natural lichefiat (GNL) sunt frecvent echipate cu cazane cu combustibil mixt care utilizează gaz lichefiat pierdut prin vaporizare pe durata stocării şi păcură grea pentru propulsie şi operațiuni legate de transportul de marfă. Pentru a respecta cerințele directivei, majoritatea navelor transportatoare de GNL care intră în porturile UE ar putea utiliza tehnologii de reducere a emisiilor folosind un amestec de combustibili marini și gaz lichefiat pierdut prin vapo- rizare pe durata stocării pentru a produce emisii de sulf mai mici sau egale cu 0,1% din emisiile de sulf din combustibili. (5) Pe termen lung, gazul lichefiat pierdut prin vaporizare pe durata stocării ar putea fi utilizat drept combustibil primar la dană, producând emisii de sulf mai reduse decât cele care s-ar obţine prin aplicarea valorilor limită ale conținutul de sulf din combustibili, specificate în directiva respectivă. (6)  Măsurile prevăzute de prezenta decizie sunt conforme cu avizul comitetului de reglementare instituit în confor- mitate cu articolul 9 alineatul (2) din directivă, ADOPTĂ PREZENTA DECIZIE: Articolul 1 O navă transportatoare de gaz natural lichefiat (denumită în continuare „navă transportatoare de GNL”) este o navă construită sau adaptată și utilizată la transportul gazului natural lichefiat, astfel cum este definit de Codul internațional pentru construcţia şși echiparea navelor care transportă gaze lichefiate în vrac (Codul IGC). Articolul 2 Pentru a realiza obiectivul de reducere a emisiilor provenite de la nave printr-o metodă tehnologică alternativă de reducere, utilizând un amestec de combustibil marin și gaz lichefiat pierdut prin vaporizare pe durata stocării, navele transportatoare de GNL trebuie să utilizeze și să respecte criteriile de calcul prevăzute în anexă.